open-index/open-wikipedia-markdown huggingface dataset:
Tefnakht

**Tefnakht**, valtaistuinnimi **Shepsesre** (*Ylhäinen kuten Re*), oli muinaisen Egyptin 24. dynastian hallitsija noin 732 eaa.–725 eaa.

Tefnakht oli Saisin prinssi vuosina 740–727 eaa. ja onnistui muutamassa vuodessa yhdistämään valtansa alle lähes kaikki Niilin suistoalueen nomokset eli maakunnat. Näin hänestä tuli mahtavampi kuin kukaan Egyptin kahden edellisen dynastian hallitsijoista. Tefnakht liittoutui suiston muiden prinssien, Osorkon IV:n, Iuput II:n ja Shoshenq V:n kanssa, ja yhdessä he hyökkäsivät Nimlotin hallitsemaan Hermopolikseen. Tefnakht yritti myös valloittaa Thebaidan maakunnan ja  Herakleopoliksen, mutta epäonnistui, ja joutui pakenemaan faarao Piyen joukkoja Niilin suiston soille. Vuonna 727 Tefnakht omaksui faaraon arvonimen pakotettuaan ensin kušilaiset vetäytymään Egyptistä. Tefnakht vakiinnutti valtansa lopullisesti Piyen vetäydyttyä Napataan.

## Lähteet
Nury Turkel

**Nury Ablikim Turkel** (; s. 1970 Kashgar, Xinjiang) on yhdysvaltalainen juristi, ihmisoikeusaktivisti ja kirjailija. Hän toimi Yhdysvaltain kansainvälistä uskonnonvapautta edistävän komission puheenjohtajana kaudella 2022–2023. Yhdysvaltain edustajainhuoneen puhemies Nancy Pelosi nimitti hänet komissioon ensimmäisenä amerikanuiguurina vuonna 2020. Turkel on tuonut uiguurien kansanmurhaa esille useiden vuosien ajan sanomalehdissä ja televisiokanavilla. Hänen teoksensa *No Escape: The True Story of China’s Genocide of the Uyghurs* (suomennettu nimellä: *Ei pakotietä – Uiguurin tarina*) julkaistiin vuonna 2022 Yhdysvalloissa, Britanniassa ja Suomessa. Hän oli Uyghur American Association -järjestön puheenjohtaja vuosina 2004–2006. 

Turkel syntyi kiinalaisella uiguurien uudelleenkoulutusleirillä Kashgarissa, minne hänen äitinsä oli lähetetty Mao Zedongin aikana. Leirillä hänen raskaana olevaan äitiinsä kohdistettiin väkivaltaa, ja äiti vapautui vasta Nuryn ollessa viiden kuukauden iässä. Matematiikan opettajaksi kouluttautunut isä oli työleirillä maataloustöissä. Nury Turkel päätti poistua Kiinasta Tiananmenin aukion verilöylyn jälkeen vuonna 1989. Hän muutti opiskelemaan Yhdysvaltoihin Idahoon vuonna 1995, mutta suoritti lopulta oikeustieteellisen tutkintonsa American Universitystä Washington D. C.:ssä. Turkel sai Yhdysvalloista turvapaikan eikä ole voinut sen jälkeen palata Kiinaan. Hän ei ole nähnyt äitiään vuoden 2004 jälkeen eikä voinut osallistui isänsä hautajaisiin 2022. 

Turkel valittiin vuonna 2020 Time-lehden vuoden 100 vaikutusvaltaisimman henkilön listalle. Seuraavana vuonna Fortune valitsi hänet maailman 50 suurimman johtajan joukkoon.

## Teokset
* 

## Lähteet
Koivupuhdon koulu

**Koivupuhdon koulu** on peruskoulu Merijärvellä. Koulu on kunnan ainoa, ja se antaa opetusta esikoululle ja peruskoulun luokille 1–9. Koulurakennus on vuodelta 1957, ja sitä saneerattiin ja laajennettiin viimeksi 2005–2008. Koulussa on oppilaita 180–190, ml. esioppilaat. Koulun rehtorina aloitti vuonna 2023 Sirpa Tikkala.

## Lähteet
Luomukanteleet

**Luomukanteleet** on Luoteis-Helsingin musiikkiopiston vuonna 1997 perustettu kanteleensoittoa opiskelevien lasten ja nuorten yhtye. Yhtyeen ohjaajana on toiminut sen perustamisesta lähtien kanteleensoiton opettaja Maarit Aarvala. Soittajia on ollut 30 soittajaa, samanaikaisia soittajia toistakymmentä. Yhtye on julkaissut neljä levyä ja kymmenvuotisjuhlakonsertistaan yhden yhteislevyn *Satoja säveliä - monia kieliä* . Luomukanteleet valittiin vuonna 2016 yhdeksi neljästä  Folklandian kärkiyhtyeestä.

## Julkaisut

* *Hullu minä olin*, 2005, LMKCD01
* *Satoja säveliä - monia kieliä*, 2007
* *Tuulella, sateellakin*, 2009, LMKCD02
* *Minä poljen, sinä ohjaat*, 2013, LMKCD03
* *Piste*, 2017, LMKCD04

## Lähteet

## Aiheesta muualla
* Luomukanteleet Youtubessa
Borys Olijnyk (runoilija)

**Borys Illitš Olijnyk** (; 22. lokakuuta 1935 – 30. huhtikuuta 2017) oli ukrainalainen runoilija. Hänelle myönnettiin vuonna 2005 Ukrainan sankarin kunnianosoitus.

Olijnyk oli paitsi runoilija, myös laulutekstien kirjoittaja ja kääntäjä. Hän käänsi slaavilaista kirjallisuutta ukrainaksi. Hän oli parlamentin jäsen 1991–2006 valittuna Ukrainan kommunistisesta puolueesta, mutta hänet erotettiin puolueesta, koska hän kannatti vuonna 2004 Oranssia vallankumousta.

## Lähteet

## Aiheesta muualla
Matthew Knies

**Matthew Knies** (s. 17. lokakuuta 2002 Phoenix, Arizona, Yhdysvallat) on yhdysvaltalainen jääkiekkoilija. Knies edustaa NHL-joukkue Toronto Maple Leafsia. Hänen pelipaikkansa on vasen laitahyökkääjä ja hän laukoo vasemmalta. Kniesillä on myös Slovakian kansalaisuus. 

## Pelaajaura
Ennen NHL-uraansa Knies pelasi Minnesotan yliopiston joukkueessa. Maple Leafs varasi Kniesin toisella kierroksella 57. varausvuorolla . 

Kesäkuussa 2025 Knies solmi Maple Leafsin kanssa kuusivuotisen ja yhteensä 46,5 miljoonan dollarin arvoisen jatkosopimuksen.

Knies kuului Yhdysvaltain joukkueeseen Pekingin talviolympialaisissa 2022. Olympiaturnauksen neljässä ottelussa hän teki yhden maalin ja yhden syötön eli kaksi tehopistettä. Knies kuului Yhdysvaltain joukkueeseen myös alle 20-vuotiaiden MM-kilpailuissa vuonna 2022. Turnauksen viidessä ottelussa hän syötti kolme maalia.

## Lähteet
Stephen J. Shoemaker

**Stephen J. Shoemaker** on yhdysvaltalainen uskontotieteen professori Oregonin yliopistossa ja tutkija. Hän erikoistuu antiikin ja varhaiskeskiajan kristinuskoon ja varhaiseen islamiin. Hänen tutkimuskohteitaan ovat Neitsyt Marian varhainen kunnioittaminen, kristillinen apokryfikirjallisuus ja varhaisislamin suhde Lähi-idän kristinuskoon.

## Tuotantoa

* *The Ancient Traditions of the Virgin Mary’s Dormition and Assumption* (Oxford University Press, 2002)
* *The Death of a Prophet: The End of Muhammad’s Life and the Beginnings of Islam* (University of Pennsylvania Press, 2011)
* *Mary in Early Christian Faith and Devotion* (Yale University Press, 2016)
* *The Apocalypse of Empire: Imperial Eschatology in Late Antiquity and Early Islam* (University of Pennsylvania Press, 2018)
* *The Dormition and Assumption Apocrypha* (Peeters Publishers, 2018)
* *A Prophet Has Appeared: The Rise of Islam through Christian and Jewish Eyes* (University of California Press, 2021)
* *Creating the Qur’an: A Historical-Critical Study* (University of California Press, 2022)

## Lähteet
Raoul Dufy

**Raoul Dufy** (3. kesäkuuta 1877 Le Havre – 23. maaliskuuta 1953, Forcalquier) oli ranskalainen taidemaalari ja fauvisti. Dufy kehitti keveän ilmavan ja leikittelevän maalaustavan. Hän kuvasi puhtailla suurilla väripinnoilla ja siroilla viivoilla elämää niin kaduilla ja kilpa-ajoissa kuin puistoissa, regatoissa, rantakasinoilla ja laukkakisoissa.

Dufy aloitti opintonsa vuonna 1895 iltakursseilla Le Havren École des Beaux-Artsissa. Siellä hän tapasi Raimond Lecourtin ja Othon Frieszin, joiden kanssa hän myöhemmin jakoi työhuoneen Montmartressa.
Dufy sai vuonna 1900 stipendin École des Beaux-Artsiin Pariisiin, jossa hän sai vaikutteita impressionisteilta, kuten Claude Monet ja Camille Pissarro. Opinnoissa hän tutustui myös Georges Braqueen.
Dufy maalasi usein Le Havren lähellä Sainte-Adressen rannalla, jonka Eugène Boudin teki tunnetuksi. Vuonna 1904 hän työskenteli Fécampissa Englannin kanaalin rannikolla.

Henri Matissen maalaus *Luxe, Calme et Volupté* Salon des Indépendantsissa vuonna 1905 sai Dufyn kiinnostumaan fauvismista, puhtaista väreistä ja vahvoista ääriviivoista. Dufy maalasi fauvistisesti noin vuoteen 1909 asti, jolloin Paul Cézannen maalaukset johdattivat häntä kohti uudenlaista maalaustapaa.
Vuoden 1937 Exposition International -näyttelyä varten Pariisissa Dufy teki yhden suurimmista koskaan tehdyistä maalauksista, oodin sähkölle nimeltään *La Fée Electricité*.
Dufy teki muitakin seinämaalauksia julkisiin rakennuksiin sekä kuvakudoksia ja kuoseja. Lisäksi hänen kuvituksiaan on Guillaume Apollinairen, Stéphane Mallarmén ja André Giden kirjoissa.

Vuoteen 1950 mennessä Dufyn työkyky heikkeni nivelreuman vuoksi. Dufy kuoli Forcalquier’ssa Ranskassa 23. maaliskuuta 1953. Hänet haudattiin Matissen lähelle Cimiez’n luostarin hautausmaalle Nizzan esikaupunkiin.

## Teoksia
* Ennen kilparatsastusta, litografia

## Lähteet

## Aiheesta muualla
* Raoul Dufy modernin taiteen museo MUMA, Le Havre
* Dufyn Pariisi, Musée de Montmartre
* Raoul Dufy, MoMA
* Raoul Dufy, National Gallery of Art
*
Ahmad Chikh Mousa

**Ahmad Chikh Mousa** (s. 20. maaliskuuta 2000) on kurdilais-saksalainen potkunyrkkeilijä, joka on ollut toukokuussa 2023 alkaen kansainvälisen potkunyrkkeilyorganisaatio Gloryn höyhensarjan rankingissa sijalla 4. Chikh Mousa otteli toukokuussa 2023 Glory 86 -tapahtuman pääottelussa Gloryn höyhensarjan mestaruudesta, jonka hän hävisi pisteillä hallitsevalle mestarille Petchpanomrungille.

## Yksityiselämä
Ahmad Chikh Mousa on syntynyt Kurdistanissa ja hän edustaa Saksaa. Chikh Mousa joutui pakenemaan Lähi-idästä, sillä hänen isänsä oli kurdilainen vapaustaistelija. Hän muutti Saksaan 14-vuotiaana ja aloitti pian potkunyrkkeilyn pudottaakseen painoaan ja päästäkseen hyvään kuntoon. 

Chikh mousa muutti vuonna 2023 uuden seuran perässä Hollantiin, jossa hän asuu nykyisin. 

## Potkunyrkkeilytilastot

## Lähteet
Markku Lehtimäki

**Markku Lehtimäki** on suomalainen kirjallisuustieteilijä, joka on toiminut yleisen kirjallisuustieteen professorina Turun yliopistossa toukokuusta 2020 lähtien. Hän väitteli filosofian tohtoriksi Tampereen yliopistossa vuonna 2005. Hän työskenteli Tampereen yliopistossa ja Itä-Suomen yliopistossa ennen siirtymistään Turkuun.

Lehtimäen mukaan hänen tutkimusaiheensa ovat liittyneet "amerikkalaisen kirjallisuuden ohella narratologiaan ja retoriseen kertomusteoriaan, ekokritiikkiin ja ympäristöaiheiseen kirjallisuuteen, visuaaliseen kulttuuriin ja elokuvaan sekä osittain myös suomalaiseen nykyromaaniin."

## Julkaisut

* Markku Lehtimäki (toim.): *Merkkejä ja symboleja: esseitä kirjallisuudesta ja sen tutkimuksesta*. Tampere University Press 2002.
* Markku Lehtimäki: *The poetics of [[Norman Mailer]]'s nonfiction: self-reflexivity, literary form, and the rhetoric of narrative* (väitöskirja). Tampere University Press 2005. Saatavilla internetissä
* Julia Tofantšuk ja Markku Lehtimäki (toim.): *Thresholds of interpretation: crossing the boundaries in literary criticism*. TLÜ Kirjastus 2006.
* Toni Lahtinen ja Markku Lehtimäki (toim.): *Ääniä äänien takaa: tulkintoja rock-lyriikasta*. Tampere University Press 2006.
* Markku Lehtimäki, Simo Leisti ja Marja Rytkönen (toim.): *Real stories, imagined realities: fictionality and non-fictionality in literary constructs and historical contexts*. Tampere University Press 2007.
* Toni Lahtinen ja Markku Lehtimäki (toim.): *Äänekäs kevät: ekokriittinen kirjallisuudentutkimus*. Suomalaisen Kirjallisuuden Seura 2008.
* Samuli Hägg, Markku Lehtimäki ja Liisa Steinby (toim.): *Näkökulmia kertomuksen tutkimukseen*. Suomalaisen Kirjallisuuden Seura 2009.
* Mari Hatavara, Markku Lehtimäki ja Pekka Tammi (toim.): *Luonnolliset ja luonnottomat kertomukset: jälkiklassisen narratologian suuntia*. Gaudeamus 2010.
* Markku Lehtimäki, Laura Karttunen ja Maria Mäkelä (toim.): *Narrative, Interrupted: The Plotless, the Disturbing and the Trivial in Literature*. De Gruyter 2012.
* Markku Lehtimäki, Hanna Meretoja ja Arja Rosenholm (toim.): *Veteen kirjoitettu: veden merkitykset kirjallisuudessa*. Suomalaisen Kirjallisuuden Seura 2018.
* Markku Lehtimäki: *[[Sofi Oksanen|Sofi Oksasen]] romaanitaide: kertomus, etiikka, retoriikka*. Suomalaisen Kirjallisuuden Seura 2022.

## Lähteet
Mohsen Shomakteh

**Mohsen Shomakteh** (s. 1983) on saksalainen karateka. Hän on kaksinkertainen EM-mitalisti Kyokushinin karatessa.

## Kilpaura
Toukokuussa 2023 Shomakteh oli mukana Puolan EM-kilpailuissa. Hän voitti avauskierroksella Maksym Kudlain. Voiton myötä Shomakteh eteni loppuotteluun, jossa hän kohtasi hallitsevan Euroopan mestarin Paweł Wolskin. Shomakteh hävisi kamppailun tuomariäänin ja saavutti hopeaa.

Huhtikuussa 2025 Shomakteh kilpaili Ranskan Openissa kahdessa eri painoluokassa. Hän saavutti alle 60-kilon sarjassa mestaruuden voitettuaan loppuottelussa Izan Escarabajalin. Puolestaan alle 70-kilon sarjassa Shomakteh saavutti pronssia. Toukokuussa hän sijoittui EM-kilpailussa neljänneksi alle 60-kilon sarjassa hävittyään pronssiottelun maanmiehelleen Mahan Dalaeille.

## Lähteet
St. Louisin piirikunta

**St. Louisin piirikunta** (*St. Louis County*) on kahden piirikunnan nimi Yhdysvalloissa:

* St. Louisin piirikunta, Minnesota
* St. Louisin piirikunta, Missouri
Helena Ruotsala

**Helena Ruotsala** (s. 1957) on suomalainen etnologi, joka toimi etnologian professorina Turun yliopistossa vuosina 2011*–*2023. Hän väitteli filosofian tohtoriksi Turun yliopistossa vuonna 2002. Hän on toiminut vierailevana tutkijana Baselin yliopistossa, Hampurin yliopistossa ja Würzburgin yliopistossa. Hän on tehnyt kenttätyötä Suomen Lapissa, Tornionlaaksossa, Kuolan niemimaalla, Marinmaalla ja Tirolissa.

## Julkaisut

* Helena Ruotsala: *[[Oulujoki|Oulujoen]] vesistön rakentamisen ja säännöstelyn sosiokulttuuriset vaikutukset*. Imatran Voima 1992.
* Helena Ruotsala: *Muuttuvat palkiset: elo, työ ja ympäristö Kittilän Kyrön paliskunnassa ja Kuolan Luujärven poronhoitokollektiiveissa vuosina 1930–1995* (väitöskirja). Suomen Muinaismuistoyhdistys 2002.
* Pirjo Korkiakangas, Pia Olsson ja Helena Ruotsala (toim.): *Polkuja etnologian menetelmiin*. Ethnos 2005.
* Helena Ruotsala, Petri Saarikoski ja Maija Santikko (toim.): *Matkalla: juhlakirja Outi Tuomi-Nikulalle hänen täyttäessään 60 vuotta 19.10.2009*. Turun yliopisto 2009.
* Aila Nieminen, Pia Olsson, Helena Ruotsala ja Katriina Siivonen (toim.): *Aineen taikaa: näkyvän ja näkymättömän kulttuurin jäljillä*. Suomalaisen Kirjallisuuden Seura 2011.
* Pirjo Korkiakangas, Pia Olsson, Helena Ruotsala ja Anna-Maria Åström (toim.): *Kirjoittamalla kerrotut: kansatieteelliset kyselyt tiedon lähteinä*. Ethnos 2016.

## Lähteet

## Aiheesta muualla

* Virallinen blogi
Daveed Diggs

**Daveed Daniele Diggs** (s. 24. tammikuuta 1982 Oakland, Kalifornia, Yhdysvallat) on yhdysvaltalainen rap-artisti, laulaja, näyttelijä ja käsikirjoittaja. Hän on hip hop -yhtye Clippingin jäsen. Hän on lisäksi esiintynyt musikaalissa *[[Hamilton (musikaali)|Hamilton]]* ja musikaalielokuvassa *[[Pieni merenneito (vuoden 2023 elokuva)|Pieni merenneito]]* (2023).

## Elämä

Diggsin äiti on valkoihoinen juutalainen ja hänen isänsä on mustaihoinen. Hän valmistui Brownin yliopistosta teatterin oppiaineessa vuonna 2004.

## Filmografia

### Elokuvat

### Televisiosarjat

## Palkinnot ja ehdokkuudet

### [[Grammy-palkinto|Grammy]]-palkinnot

### [[Primetime Emmy]] -palkinnot

### [[Tony-palkinto|Tony]]-palkinnot

## Lähteet

## Aiheesta muualla

* 
*
Vitelen lentokenttä

**Vitelen lentokenttä** oli betonisilla laatoilla päällystetty lentokenttä Venäjällä Karjalan tasavallassa, Aunuksen piirissä, Vitelen kylässä. Suomen ilmavoimat käytti sitä jatkosodan aikana, kun se vallattiin puna-armeijalta  24.7.1941. Suomen armeijan JR 44:n II pataljoonan ja kevyt osasto 4:n sekä 1. jääkäriprikaatin hyökättyä Vitelen kylään  todettiin kylässä olleen Neuvostoliiton gulag-työleiri, jolle komennetut vangit olivat rakentaneet kylän lähelle lentokenttää. Lentokenttä palveli suomalaisia, kunnes suomalaisjoukot irtautuivat kylästä ja koko Vitelenjoki-linjalta 29.6.1944.

Lentokenttä on edelleen olemassa, mutta se ei ole ilmailukäytössä. Kentän alueella sijaitsee nykyään maatalousrakennuksia ja sitä käytetään mm. polttopuiden tekopaikkana. Kiitotien ympärillä on edelleen havaittavissa sodan aikaisia sirpalesuojavalleja.

## Lähteet
Lighthouse (pilvenpiirtäjä)

**Lighthouse** ("majakka") on Tanskassa Aarhusissa sijaitseva valmisteilla oleva asuinalue, jonka maamerkki on samanniminen 142-metrinen pilvenpiirtäjä. Pilvenpiirtäjä saavutti kattokorkeutensa helmikuussa 2022, ja se on Tanskan korkein rakennus. Rakennukseen tulee 395 asuntoa, kolme ravintolaa ja näköalapaikka.

## Lähteet

## Aiheesta muualla

* Hankkeen verkkosivut
Seppo Törmälä

**Seppo Kalevi Törmälä** (29. heinäkuuta 1926 Liminka – 18. heinäkuuta 2025 Jyväskylä) oli suomalainen agronomi ja järjestöjohtaja, joka sai maanviljelysneuvoksen arvonimen.

Törmälän vanhemmat olivat opetusneuvos Juho Viljo Törmälä ja opettaja Martta Karoliina Kanerva. Vuonna 1950 hän avioitui merkonomi Pirkko-Liisa Röngän kanssa. Törmälä tuli ylioppilaaksi Tornion yhteislyseosta 1945 ja valmistui kasvinviljelyn alalta agronomiksi Helsingin yliopistosta 1950. Hän oli Uudenmaan maanviljelysseuran luokitusagronomi 1950, Kuopion maanviljelysseuran luokitusosaston esimies 1950–1951, Keski-Pohjanmaan maanviljelysseuran maanviljelysagronomi 1951–1956 ja toiminnanjohtaja 1956–1966, Keski-Suomen maanviljelysseuran toiminnanjohtaja 1966–1969 ja Keski-Suomen maatalouskeskuksen johtaja 1970–1989. Törmälä oli myös sopimustilatoimikunnan suunnitteluagronomi 1954–1959 ja hänellä oli työuransa aikana useita luottamus- ja asiantuntijatehtäviä. SOK:n hallintoneuvoston jäseneksi Törmälä tuli 1976 ja oli hallintoneuvoston puheenjohtaja 1980–1990. Hän toimi myös muun muassa Suomen Osuuskauppojen Keskusliiton hallituksen puheenjohtajana ja oli Meiran ja Hankkija-Maatalous Oy:n hallintoneuvostojen jäsen ja Eläke-Tapiolan hallintoneuvoston puheenjohtaja. Maanviljelysneuvoksen arvonimen Törmälä sai 1981.

## Lähteet
Lighthouse

**Lightouse** on *[[majakka]]a* tarkoittava englannin kielen sana, jota käytetään myös seuraavissa merkityksissä:

* Lighthouse, asuinalue ja siellä sijaitseva rakenteilla oleva pilvenpiirtäjä Aarhusissa, Tanskassa
* Lighthouse, M&T Productionin levymerkki
* "Lighthouse", G.R.L:n kappale vuodelta 2014
* "Lighthouse", Nina Kraljićin kappale, Kroatian edustaja Eurovision laulukilpailussa 2016
* The Lighthouse, Robert Eggersin ohjaaja kauhuelokuva vuodelta 2019
* Lighthouse Christian Centre, helsinkiläinen helluntaiseurakunta
* Lighthouse Project, helsinkiläinen punk-yhtye
* Lighthouse X, tanskalainen pop-yhtye.
Asif Kapadia

**Asif Kapadia** (s. 1972 Lontoo) on brittiläinen elokuvaohjaaja ja -käsikirjoittaja. Hänet tunnetaan parhaiten laulaja Amy Winehousesta kertovasta dokumenttielokuvasta *[[Amy (elokuva)|Amy]]* (2015). Hän on voittanut yhden Oscar-palkinnon ja neljä Bafta-palkintoa.

## Elämä

Kapadia on intialaistaustainen muslimi. Hän valmistui maisteriksi (*Master of Arts*) ohjaamisen oppiaineessa Royal College of Art -yliopistossa vuonna 1997.

## Filmografia

### Näytelmäelokuvat

### Dokumenttielokuvat

## Palkinnot ja ehdokkuudet

### [[Bafta-palkinto|Bafta-palkinnot]]

### [[Oscar-palkinto|Oscar-palkinnot]]

## Lähteet

## Aiheesta muualla

* 
*
Jääkiekon alle 18-vuotiaiden maailmanmestaruuskilpailut 2024

**Jääkiekon alle 18-vuotiaiden maailmanmestaruuskilpailut 2024** pelattiin Suomessa 25. huhtikuuta – 5. toukokuuta 2024. Otteluareenat olivat Espoon Metro Areena ja Vantaan Tikkurilan Areena. Suomessa on aiemmin pelattu alle 18-vuotiaiden maailmanmestaruuskilpailuja vuosina 2001, 2007 ja 2014. Tämä oli ensimmäinen kerta, kun kilpailut järjestettiin Espoossa tai Vantaalla.

Turnauksessa oli mukana 10 joukkuetta, ja Kazakstan nousi pääsarjaan voitettuaan vuonna 2023 1. divisioonan.

Turnauksen voitti Kanada sen päihitettyä Yhdysvallat loppuottelussa maalein 6–4.

## Otteluareenat

## Joukkueet
* 
* 
* 
* 
* 
* 
*  **(I)**
* 
* 
* 

## Ottelut
### Lohko A

### Lohko B

### Sijoitusottelu

## Pudotuspelit
### Turnauspuu

### Puolivälierät

### Välierät

### Pronssiottelu

### Loppuottelu

## Lopputulokset

Lähde: https://www.iihf.com/pdf/674/ihm6749900_76_11_0

## Erotuomarit
Kisojen erotuomariryhmään kuului 22 erotuomaria. Päätuomareita oli 11 ja linjatuomareita myös 11.

**Päätuomarit:**
*  Taylor Burzminski
*  Emīls Druseiks
*  Jesse Gour
*  Adam Kika
*  Juraj Konc
*  John Lindner
*  Alexander Österberg
*  Loïc Ruprecht
*  Timo Ruuska
*  Johan Wedin
*  Janne Wuorenheimo
Lähde:https://www.iihf.com/pdf/674/ihm674000_35b_4_0

**Linjatuomarit:**
*  Albert Ankerstjerne
*  Maxime Bedard
*  Renārs Davidonis
*  Peter Jedlička
*  William Kingdon
*  Luka Mäkinen
*  Wolfgang Puff
*  Njaal Søstumoen
*  Michael Stalder
*  Rasmus Strömberg
*  Christopher Williams

## Lähteet
Jääkiekon maailmanmestaruuskilpailut 2027

**Jääkiekon maailman­mestaruus­kilpailut 2027** järjestetään Saksassa Düsseldorfissä ja Mannheimissa 14.–30. toukokuuta 2027. Saksa on viimeksi isännöinyt maailmanmestaruuskilpailuja 2017 Ranskan kanssa, ja viimeksi yksin 2010.

Päätös järjestäjistä tehtiin toukokuussa 2023 Kansainvälisen jääkiekkoliiton IIHF:n vuosittaisessa kongressissa Tampereella. Saksa voitti Kazakstanin kilpailevan hakemuksen äänin 102–34.

## Otteluareenat

## Lähteet
Bakenrenef

**Bakenrenef** oli muinaisen Egyptin 24. dynastian hallitsija eli faarao noin 725–720 eaa. tai  720 eaa.– 715 eaa. Hänen valtaistuinnimensä oli **Wahkare** (Pysyvä on Ren sielu).

Bakenrenef oli edellisen faaraon Tefnakhtin poika. Diodoros Sisilialainen mainitsee Bakenrenefin olleen kyvykäs lainlaatija, joskaan Bakenrenefin hallinnosta ei ole juuri tietoa. Bakenrenef neuvotteli assyrialaisten kanssa toimista kušilaisia vastaan. Manethon mukaan nubialaisdynastian faarao Sabako vangitsi Bakenrenefin ja poltti hänet roviolla.

## Lähteet
RAC-ralli 1995

**RAC-ralli 1995** (viralliselta nimeltään *51. Network Q RAC Rally*) oli rallin maailmanmestaruussarjan kilpailu kaudella 1995. Kilpailu järjestettiin 19. &ndash; 22. marraskuuta 1995. Kilpailu oli kauden viimeinen ja sen kokonaispituus oli .

## Tapahtumia
Tallikavereina ajaneet Colin McRae ja Carlos Sainz olivat tasapisteissä kauden viimeiseen kilpailuun lähtiessä. McRae kärsi rengasrikon ja yritti ajaa renkaan täyttävän paikka-aineen voimalla, mutta rengas lähti vanteelta ja hän joutui vaihtamaan sen. Sainzin auton moottorin lämpötila vaihteli, ja huolena oli että hän joutuisi keskeyttämään ollessan yli minuutin johtoasemassa. Toisen päivän viimeisellä erikoiskokeella McRaen auton pyöräntuenta rikkoutui hänen ajaessaan leveäksi, mutta McRae ja Ringer pääsivät huoltoon saakka. Kilpailun päätteeksi Colin McRae voitti kilpailun sekä kuljettajien maailmanmestaruuden 27 vuoden ja 109 päivän ikäisenä.

## Tulokset

## Lähteet
Kaarojärvi

**Kaarojärvi** Raumalla sijaitseva järvi. Se kuuluu ELY:n ympäristövastuualueeseen. Järvi on keskikokoinen ja pinta-alaltaan 54,48 ha. Kaarojärvellä on kaksi julkista uimarantaa ja sen läheisyydestä löytyy myös laavu sekä rantasauna. Laavu on ympäri vuoden käytössä ja rantasaunaon vuokrattavissa.

## Aiheesta muualla
* Kaarojärvi Laavu *Laavu.org*
* Kaarojärven uimapaikka *uimaan.fi*
Aleksandrinskin teatteri

**Aleksandriskin teatteri** () on Venäjän vanhin kansallinen ammattiteatteri, joka sijaitsee Pietarissa.

Keisarinna Elisabetin käskystä vuonna 1756 rakennettu teatteri oli alun perin rakennettu puusta. Kasvavan yleisömäärän vuoksi teatteri tarvitsi kuitenkin suurempia tiloja, ja vuonna 1832 puurakennnus korvattiin suurella arkkitehti Carlo Rossin suunnittelmalla, uusklassisella empire-tyylisellä rakennuksella.

Teatteri rakennettiin vuosina 1828–1832 Aleksandrinski-aukiolle (nykyinen Ostrovski-aukio), joka sijaitsee Nevski Prospektilla Venäjän kansalliskirjaston ja Anitškovin palatsin välissä. Teatteri ja aukio on nimetty Nikolai I:n puolison keisarinna Aleksandra Fjodorovnan mukaan. Rakennus on osa Unescon maailmanperintöluetteloon kuuluvaa Pietarin historiallista keskustaa ja siihen liittyviä rakennusmuistomerkki ryhmiä.

Teatterin katolla *Apollonin vaunuja* esittävän veistos. Patsas on rakennuksen julkisivulla pylväiden yläpuolella, ja se kuvaa neljää takajaloilleen kavahtanutta hevosta, nelivaljakkoa vetämässä kreikkalaisen auringonjumalan Apollon vaunuja.

Aleksandriskin teatteri yksi Keisarillisista teattereista, joihin kuuluivat myös Mariinski-teatteri, ja Moskovassa Bolšoi-teatteri. Teatterin lavalla esitettiin aluksi näytelmiä, oopperoita ja baletteja. Vasta 1880-luvulla teatterista tuli draamateatteri.

Aleksandrinskin lavalla on esitetty lukuisten venäläisten näytelmien kantaesitykset, kuten Aleksandr Gribojedovin, Aleksandr Ostrovskin ja Anton Tšehovin näytelmiä. Tunnettuja ohjaajia teatterissa ovat olleet Vsevolod Meyerhold, Grigori Kozintsev, Georgi Tovstonogov ja Nikolai Akimov. Myös tunnettu balettien näyttämösuunnittelija Léon Bakts on uransa alkuaikoina työskennellyt siellä. 

## Lähteet

## Aiheesta muualla
Maastojuoksun Suomen-mestaruuskilpailut 2023

**Maastojuoksun Suomen-mestaruuskilpailut 2023** käytiin 7. toukokuuta Helsingin Paloheinässä. Järjestävänä seurana toimi Helsingin Kisa-Veikot.

## Mitalistit

Lähde

## Lähteet
Aurora Borealis -malja

**Aurora Borealis -malja** on Suomen Jääkiekkoliiton Auroraliigan pudotuspelien voittajalle, eli Suomen mestarille myöntämä kiertopalkinto.

## Historia
Idean maljasta esitti Kanada-maljan innoittamana Kanadan Suomen-suurlähettiläs Christopher Shapardanov. Pokaaliprojektin rahoitettiin pääosin Kanadan suomalaisyhteisössä tehdyllä rahankeräyksellä ja Osuuspankin lahjoituksella. Pokaali lahjoitettiin Suomen Jääkiekkoliitolle 21. maaliskuuta 2011. Sen lahjoitti suurlähettiläs Shapardanov ja vastaanotti liiton puheenjohtaja Kalervo Kummola.

## Palkinto
Palkinto koostuu pokaalista ja sen jalustasta. Aurora Borealis -malja painaa 12 kilogrammaa, se on kokonaisuudessaan 67 senttimetriä korkea ja sen jalusta alaosastaan 39 cm leveä. Pokaali on hopealla päällystettyä metallia ja puinen jalusta vaahterasta. Jalustan päällä pokaalin jalkaa ympäröi labradoriittinen somiste. Maljan jalustaan ikuistetaan mestarijoukkueiden nimet ja voittovuodet. Palkintoa on valmistettu kaksi kappaletta, joista toinen on Jääkiekkomuseon kokoelmassa ja toinen luovutetaan mestarijoukkueelle. Palkinnot on valmistanut Awardco-yhtiö.
Maljan jalustassa on seuraava teksti suomeksi, ruotsiksi, englanniksi ja ranskaksi:

## Lähteet
Kanamäen veljekset

**Iiska Kanamäki** (13. huhtikuuta 1864 – 1940-luku) ja **Joonas Kanamäki** (28. toukokuuta 1874 – 1940-luku) eli **Kanamäen veljekset** olivat jalasjärveläinen kulkuripari, joka tuli tunnetuksi muissakin Etelä-Pohjanmaan kunnissa, etenkin Peräseinäjoella ja Ilmajoella 1900-luvun alkuvuosikymmeninä. 
Heistä vanhempi Iiska oli ilmeisesti kehitysvammainen ja nuorempi Joonas ilmeisesti kuuromykkä, ja heitä pidettiin omana aikanaan eräänlaisina kylähulluina.

Miehet olivat kotoisin Jalasjärven Koskuen kylästä. He olivat velipuolia: Iiska syntyi vanhempiensa aviolapsena, Joonas taas Iiskan isän kuoltua äidille aviottomana kymmentä vuotta myöhemmin. Leskiäiti avioitui uudelleen kurikkalaisen Iisakki Mikinpoika Kanamäen kanssa vuonna 1882, jolloin molemmat pojat saivat tämän sukunimen. Heidän sukunimekseen mainitaan myös Mansikkaviita, Korvenmaa ja Hunnakko.

Huonosta hygieniastaan tunnetut Kanamäen veljekset kiertelivät Jalasjärven ja lähipitäjien kyliä ja elättivät itsensä kaupustelulla ja kerjuulla sekä keräämällä lumppua eli tekstiilijätettä, jota tuolloin käytettiin paperin ja lumppuvillan valmistuksessa. He tekivät taloissa myös tilapäistöitä, kuten halonhakkuuta.

*[[Suomen Kuvalehti]]* julkaisi veljeksistä Paavo Nevalan ottaman valokuvan palstallaan Eri tahoilta Suomea numerossa 44/1924. Kuvatekstissä kirjoitettiin: ”Näyttelijöille tyyppejä tutkittavaksi. Koko Etelä-Pohjanmaalla tunnetut n. k. Kanamäen veljekset. Aikaisemmin he ovat elättäneet itseään pienellä kaupustuksella, mutta nykyään kulkevat he vain ’visiiteillä’.”

Kanamäen veljekset ovat mukana sivuhahmoina Jorma Panulan ja Tapio Parkkisen *Jokioopperassa*, joka sai kantaesityksensä Ilmajoen musiikkijuhlilla kesäkuussa 1983. Veljeksiä esittivät Jyrki Kovaleff ja Antti Seppä.

## Lähteet

## Aiheesta muualla
*Kanamäen veljekset, valokuva, Jalasjärvi-seura, Finna-tietokanta.
Metyylidietanoliamiini

**Metyylidietanoliamiini** (C5H13NO2) eli N-metyylidietanoliamiini on aminoalkoholeihin kuuluva orgaaninen yhdiste. Yhdistettä voidaan käyttää muun muassa teollisuuden kaasuvirtojen puhdistamiseen.

## Ominaisuudet, valmistus ja käyttö
Huoneenlämpötilassa metyylidietanoliamiini on väritöntä tai kellertävää nestettä. Yhdiste liukenee erittäin hyvin veteen ja lisäksi useisiin orgaanisiin liuottimiin, esimerkiksi alkoholeihin, dimetyylisulfoksidiin, asetoniin ja dikloorimetaaniin. Metyylidietanoliamiini on emäksistä.

Metyylidietanoliamiini valmistamiseen käytetään kahta menetelmää. Dietanoliamiini reagoi paraformaldehydin kanssa imiiniksi, joka pelkistetään vedyttämällä metyylidietanoliamiiniksi. Toinen tapa on metyyliamiinin reaktio etyleenioksidin kanssa, mutta tässä reaktiossa muodostuu myös muita yhdisteitä.

Metyylidietanoliamiinia käytetään poistamaan happamia kaasuja, kuten hiilidioksidia ja divetysulfidia erityisesti öljyteollisuudessa. Yhdistettä käytetään myös valmistettaessa pinta-aktiivisia aineita ja orgaanisen kemian synteeseissä hyödyllisiä boronaattiestereitä. 

## Lähteet
Jahmaine Christie

**Jahmaine Christie** (s. 25. huhtikuuta 1981) on englantilainen karateka. Hän on saavuttanut parhaimmillaan Kyokushinissa Espanjan mestaruuden ja EM-tasolla sijan 7.

## Kilpaura
Maaliskuussa 2013 Christie saavutti Englannin Openin mestaruuden raskaassasarjassa.

Maaliskuussa 2014 Christie saavutti hopeaa Englannin Openissa hävittyään loppuottelun seurakaverilleen Andrew Ramseylle. Marraskuussa Christie oli mukana Puolan Euroopan Openissa, jossa hän putosi jatkosta ensimmäisellä kierroksella hävittyään Kiril Boeville tuomariäänin.

Helmikuussa 2015 Christie voitti Sisiliassa järjestetyn Italian haaste cupin keskisarjan mestaruuden.

### Yhdysvaltain mestaruuskisojen hopeaa ja Espanjan mestaruus (2016)
Tammikuussa 2016 saavutti hopeaa Yhdysvaltain mestaruuskilpailussa. Hän hävisi loppuottelussa David Navojanille. Huhtikuussa Christie saavutti Espanjan mestaruuden voitettuaan raskaansarjan loppuottelussa Sebas Rodriguezin. Toukokuussa Christie oli mukana Bulgarian EM-kilpailuissa, jossa hän sijoittui sijalle 15 hävittyään avausottelunsa Ruslan Akhmedoville tuomariäänin. Heinäkuussa Christie kilpaili Fuerteventura Openissa, jossa hän eteni aina loppuotteluun saakka. Christie voitti sitä ennen välierässä Rodrigo Perezin. Loppuottelussa hän hävisi mestaruuden Samuel Quesadalle.

Maaliskuussa 2017 Christie saavutti Espanjan Openissa pronssia. Toukokuussa hän oli mukana Ranskan EM-kilpailuissa. Hän hävisi avauskierroksella lopulta mestaruuden voittaneelle Konstantin Kovalenkolle.

Maaliskuussa 2018 Christie saavutti Espanjan Openissa hopeaa hävittyään loppuottelun Aleksander Bedoshvilille. Toukokuussa hän kilpaili Bulgarian EM-kilpailuissa, jossa Christie putosi alkukierroksella jatkosta, hävittyään turnauksessa lopulta hopealle yltäneelle Goderzi Kapanadzelle.

### Espanjan Openissa pronssia ja ensimmäset MM-kilpailut (2019)
Maaliskuussa 2019 Christie saavutti pronssia Espanjan Openissa. Toukokuussa hän puolestaan oli mukana Puolan EM-kilpailuissa, jossa Christie sijoittui 13 parhaan joukkoon hävittyään viimeisessä ottelussaan Maksym Kuziaieville tuomariäänin. Marraskuussa Christie pääsi edustamaan maataan MM-kilpailuihin, jossa hän putosi jatkosta avauskierroksella hävittyään ipponilla Anton Guliaeville.

Marraskuussa 2022 Christie oli mukana Euroopan Openissa, jossa kilpailtiin avoimessa painoluokassa. Hän hävisi avauskierroksella Filip Maksimowiczille ipponilla saatuaan polvesta päähän. Christie oli lopputuloksissa sijalla 18.

Toukokuussa 2023 Christie oli mukana Puolan EM-kilpailuissa, jossa hän eteni suoraan toiselle kierrokselle. Hän kohtasi EM-pronssia voittaneen Andri Meženskyin. Christie hävisi ottelun ja oli lopputuloksissa seitsemäs.

Helmikuussa 2026 Christie oli mukana Lontoon Openissa. Hän sijoittui yli 80-kiloisten sarjassa viidenneksi.

## EM-sijoitukset

## Lähteet
Jukka Savolainen (sosiologi)

**Jukka Savolainen** on suomalainen sosiologi, joka amerikkalaisen Wayne State Universityn sosiologian ja kriminologian professori. Hän on valmistunut tohtoriksi New Yorkin osavaltionyliopistosta ja sitä ennen maisteriksi Helsingin yliopistosta.

Savolainen on kritisoinut akateemista maailmaa ja sosiologian alaa vasemmistolaisuuteen kallellaan olevasta ideologiasta. ”*Yli 30 vuoden kokemuksen perusteella voin todeta, että sosiologiasta on tullut, muiden pehmeiden yhteiskuntatieteiden tavoin, lähinnä [[Punavihreys|punavihreän]] ideologian temmellyskenttä. Asiaa ei ole tutkittu systemaattisesti Suomessa, mutta kansainvälisen evidenssin valossa arviolta 95 prosenttia alan professoreista kuuluu poliittiseen vasemmistoon*”, hän sanoo. Savolainen kirjoittaa tekstejä muun muassa Kokoomuksen verkkolehteen ja Quillette-verkkolehteen.

Savolainen on suominut myös suomalaista kriminaalipolitiikkaa. ”Alan asiantuntijat koostuvat ideologisesti yhdenmukaisesta eliitistä, jonka keskeinen uskonkappale on alhainen vankiluku”, hän toteaa.

## Lähteet
Jukka Savolainen

**Jukka Savolainen** -nimisiä henkilöitä ovat:

* Jukka Savolainen (s. 1976), Designmuseon johtaja
* Jukka Savolainen, sosiologian ja kriminologian professori.
Minna Linja

**Minna Linja** (o.s. **Junttila**; s. 1978 Sodankylä) on kuvataiteilija ja kuvataideopettaja joka valmistui Lapin yliopistosta taiteen maisteriksi vuonna 2017. Hän maalaa suurikokoisia abstrakteja ekspressiivisiä teoksia öljyväreillä.

## Lähteet
Air Indian lento 855

**Air Indian lento 855** oli Air Indian kansainvälinen reittilento Bombayn lentoasemalta Dubain kansainväliselle lentoasemalle. Uudenvuodenpäivän iltana 1978 lentoa operoinut Boeing 747 syöksyi Arabianmereen. Kaikki koneessa olleet 213 matkustajaa ja miehistön jäsentä saivat surmansa onnettomuudessa. Tapaus oli aikansa kolmanneksi pahin lentoturma. 

## Taustaa

Lennolla oli mukana 190 matkustajaa ja 23 miehistön jäsentä. Heistä 20 oli lentoemäntiä. Ohjaamossa oli kolme lentäjää. Kapteeni oli 51-vuotias Madan Lal Kukar, jolla oli lähes 18 000 tunnin lentokokemus, perämies 43-vuotias Indu Virmani, jolla oli yli 4 500 tunnin lentokokemus, ja lentomekaanikkona 53-vuotias Alfredo Faria, jolla oli yli 11 000 tunnin lentokokemus. Lennolla ollut Boeing 747-200, nimeltään *Emperor Ashoka*, oli ollut yli kuusi vuotta palveluksessa, ja oli Air Indian ensimmäinen malliaan.

## Tapahtumien kulku
Lento nousi Bombayn lentoasemalta suunnitellulle reitilleen kello 20:12 paikallista aikaa. Päästäkseen suuntaan kohti Dubaita, kone oli käännettävä oikealle länsiluoteeseen  kohti Dubaita. Kun käännös oli suoritettu, kapteenin kallistumamittari näytti teknisen vian vuoksi, että kone oli edelleen kallistuneena oikealle. Kapteeni ihmetteli asiaa, mihin perämies ei reagoinut. Lentomekaanikko sen sijaan huomasi kapteenin mittarin näyttävän eri asentoa kuin ohjaamon keskellä oleva varamittari. Miehistö ei voinut varmistaa asentoa katsomalla ulos, sillä Aurinko oli jo laskenut ja taivas oli pimeä. Kapteeni menetti asentotajunsa ja alkoi kääntää konetta lisääntyvästi vasemmalle. Kallistuman kasvaessa lentomekaanikko yritti varoittaa kapteenia: "*Älä katso sitä mittaria...*" Siitä huolimatta kone kallistui 108 astetta vasemmalle, mikä aiheutti myös nopean korkeudenmenetyksen. Kone putosi noin 40 asteen syöksykulmassa  Arabianmereen vain 101 sekuntia  nousun jälkeen.

## Onnettomuuden jälkeiset tapahtumat ja tutkinta
Kun selvisi, ettei kukaan jäänyt henkiin onnettomuudesta, kuolleiden omaiset nostivat Yhdysvalloissa oikeusjutun Boeingia vastaan. Juttu kuitenkin hylättiin.

Onnettomuustutkinnassa todettiin, että onnettomuuden aiheutti pääsyissään kapteenin asentotajun menetys, mikä johtui viallisesta kallistumamittarista. Tämä oli taas johtanut hätäisiin ohjausliikkeisiin ja koneen liikaan kallistamiseen. Osasyyksi todettiin se, ettei perämies puuttunut kapteenin toimintaan tai yrittänyt ottaa konetta hallintaansa. Kallistumamittarin viat eivät ole kovin yleisiä, mutta niitä voi tapahtua raskaiden käännöksien aikaan tai virransyöttöongelmien vuoksi.

## Lähteet
Beršad

**Beršad** () on kaupunki Ukrainan Vinnytsjan alueen Haisynin piirissä. Beršad sijaitsee Etelä-Bugin vesistöön kuuluvien Doh’na- ja Berladynka-sivujokien yhtymäkohdan varrelle, 160 kilometriä aluekeskus Ternopilistä kaakkoon. Kaupungissa on rautatie- ja linja-autoasemat.

Tammikuun keskilämpötila on -5,7 ja heinäkuun +19,6 celsiusastetta. Keskimääräinen vuosisademäärä on 495 millimetriä.

Paikkakunta mainitaan ensimmäisen kerran kirjallisissa lähteissä vuonna 1459 Liettuan suuriruhtinaskunnan etelärajan linnoituksena, tärkeänä suojarakennelmana taisteluissa turkkilaisia ja tataareja vastaan. 1600-luvun alussa asukkaita oli noin 1&nbsp;650. 1610-luvulla rakennettiin linnoitus, ja paikkakunnasta tuli kasakkojen tukikohta. Linnoitus kuitenkin tuhottiin 1617 turkkilaisten vaatimuksesta. Ukrainalaistet jatkoivat silti seudun asuttamista ja Beršad toimi kasakkarykmentin kotipaikkana. Osmanien valtakunta ulotti hallintansa paikkakunnalle (1672–1699), jonka jälkeen Puolan valta palasi. Puolan toisessa jaossa (1793) paikkakunta siirtyi osaksi Venäjän keisarikuntaa. Vuonna 1797 Beršad sai maalaiskaupungin aseman Podolian kuvernementissä. 1800-luvulla ja 1900-luvun alussa kaupungissa oli huomattavan suuri juutalaisasutus. Väestönlaskennan 1926 mukaan asukkaista 59 prosenttia oli juutalaisia. Kaupungin aseman se sai Ukrainassa vuonna 1966.

Ukrainan tilastokeskus arvio kaupungin väkiluvuksi 12&nbsp;205 asukasta (1.1.2022). Väestönlaskennassa 2001 asukkaita oli 13&nbsp;336. Heistä 95 prosenttia oli etniseltä taustaltaan ukrainalaisia ja 3,4 prosenttia venäläisiä. Lisäksi kaupungissa asui muun muassa juutalaisia ja puolalaisia. Ennen kesän 2020 aluehallinnollista uudistusta, Beršad oli Beršadin piirin hallintokeskus. Kesästä 2020 lähtien Beršad on kuulunut Haisynin piiriin.


1866233 original Bershad.jpg|Pyhän Stanislauksen kirkko (katolinen).
Покровська церква старообрядницька.jpg|Pokrovan kirkko (ortodoksinen).
Синагога у Бершаді1.jpg|Synagooga.
Бершадь 01.jpg|Kirjastorakennus.


## Lähteet

## Aiheesta muualla

*Бершадська територіальна громада  (rada-bershad.gov.ua)
Martin Rump

**Martin Rump** (s. 2. huhtikuuta 1996 Tallinna) on virolainen autourheilija. Hänestä tuli vuonna 2022 ensimmäinen virolainen kuljettaja, joka on osallistunut Le Mansin 24 tunnin ajoon.

## Ura

Rump aloitti kilpauransa vuonna 2011 Formula Renault NEC -sarjasta. Tämän jälkeen hän ajoi vuonna 2013 Formula Renault 1.6 Nordic -sarjassa ja sijoittui siellä sarjapisteissä toiseksi. Vuonna 2014 Rump siirtyi Eurocup Formula Renault -sarjaan. Hän saavutti kahdeksan pistettä sijoittuen sarjan 20:nneksi. Samana vuonna hän ajoi myös Formula Renault Alps -sarjaa. Alkuvuonna 2014 Rump ajoi Uuden-Seelannin Toyota Racing Series -sarjassa saavuttaen kaksi voittoa, kolme paalupaikkaa ja viisi palkintosijoitusta sijoittuen sarjapisteissä viidenneksi.

Vuonna 2015 siirtyi Aasiaan ja ajoi Formula Masters China -sarjassa josta hän saavutti kymmenen voittoa, seitsemän paalupaikkaa ja 16 palkintosijoitusta vieden sarjan mestaruuden. Hän ajoi samana vuonna myös Audi R8 LMS Cup China -sarjassa ja saavutti 20 pistettä ollen sarjassa 15:s. Tämän jälkeen hän siirtyi Asian Le Mans Series -sarjaan kaudeksi 2015-16 ajaen GT Am -luokassa. Vuonna 2016 Rump jatkoi Audi R8 LMS Cup China -sarjassa saavuttaen neljä voittoa, yhden paalupaikan ja kuusi palkintosijoitusta ja sijoittui sarjassa kolmanneksi. Kaudella 2016–17 Rump jatkoi ALMS-sarjassa ja siirtyi LMP3-luokkaan. Vuonna 2017 Rump ajoi Blancpain GT Series Asia -sarjassa saavuttaen yhden palkintosijan sijoittuen sarjan loppupisteissä 19:nneksi. Samana vuonna hän ajoi myös Audi R8 LMS Cup- ja China GT Championship -sarjoja. Vuonna 2018 Rump jatkoi Blancpain GT Series Asia -sarjassa sijoittuen sarjassa neljänneksi. Seuraavana vuonna 2019 hän sijoittui sarjassa seitsemänneksi.

Vuonna 2021 Rump osallistui Span 24 tunnin ajon kilpailuun GT World Challenge Europe Endurance Cup -sarjassa. Vuonna 2022 Rump kilpaili European Le Mans Series -sarjassa GTE-luokassa ja sijoittui sarjassa seitsemänneksi. Samana vuonna hän osallistui Le Mansin 24 tunnin ajoon ja sijoittui luokassaan 11:nneksi. Vuonna 2023 Rump jatkaa ELMS-sarjassa.

## Lähteet

*Martin Rump Driver Databasessa
Laiturinkylä

**Laiturinkylä** (myös **Laituri** tai **Laiturin kylä**) on kylä Kauhavalla, entisen Alahärmän kunnan alueella. Kylä sijaitsee Lapuanjoen varrella, noin kuuden kilometrin päässä Alahärmän kirkonkylästä. Kauhavan keskustaan matkaa on noin 16 kilometriä. Suurin osa Laiturin pinta-alasta on peltoa. Kylän luoteisosassa on myös metsää. 

Laituri on osa Yliviitalan kylää.

## Historia
Ensimmäinen Laituria koskeva tieto mainitaan Lapuan historiasssa (osa 1 s. 70): "Kun v. 1691 pitäjänsuutariksi mainittu Matti Antinpoika yritti asettua Laitokankaan uudistilalle, oli hänen asetettava takaajat siitä että hän ei vahingoittaisi talollisten niittyjä."

Maininta "-yritti asettua Laitokankaan uudistilalle" on tulkittu siten, että Matti Antinpoika ei ollut Laiturin ensimmäinen asukas. Hän oli kuitenkin se, jonka nimi merkittiin ensimmäisenä maakirjaan ja joka alkoi maksamaan talon veroja, joten häntä on yleisesti pidetty Laiturin ensimmäisenä asukkaana.

## Laiturin nimi
Nimi "Laituri" ei luultavasti viittaa mihinkään laituriin, sillä se on selitettävissä sijaintinsa perusteella. Kaupin talon tyttären ja vävyn uudistila sijaitsi Kaupista katsottuna alueen laidalla. Vanhin nimi *Laitokangas* on luultavasti lyhennyt muotoon Laituri, "laidassa oleva".

## Luonto ja maamerkit
Laiturin läpi kulkevassa Lapuanjoessa on Laiturin kohdalla saari, Laiturinsaari. Laiturinsaari on keskeltä peltoa, joen varsilla on rehevöitymisen seurauksena paljon kasvillisuutta. 

Entinen Ylihärmän rata kulkee Laiturin läpi. Sitä käytetään jalankulun ja pyöräilyn väylänä, ja talvisin moottorikelkkareittinä.  Radan varrella on myös Lapuanjoen ylittävä Laiturin rautatiesilta. 

## Lähteet
Claire Thompson

**Claire Thompson** (s. 28. tammikuuta 1998) on kanadalainen jääkiekkoilija, joka pelaa puolustajana.

Thompson on Kanadan maajoukkueen pelaajana voittanut olympialaisissa kultaa Pekingissä 2022 ja saavuttanut hopeaa Milano–Cortinassa 2026. Hänet valittiin Pekingin olympiaturnauksen tähdistökentälliseen. MM-kilpailuissa hän on voittanut kultaa Kanadassa 2021 ja saavuttanut hopeaa jälleen Kanadassa 2023.

## Lähteet
Mowinckelin I hallitus

**Mowinckelin I hallitus** oli Norjan hallitus 25. heinäkuuta 1924 – 5. maaliskuuta 1926. Se oli Venstrestä koostunut vähemmistöhallitus.

## Ministerit
**Pääministeri**
* Johan Ludwig Mowinckel 
**Ulkoministeri**
* Johan Ludwig Mowinckel
**Oikeusministeri**
* Paal Berg
**Maatalousministeri**
* Håkon Five
**Kirkko- ja opetusministeri**
* Ivar P. Tveiten
**Puolustusministeri**
* Rolf Jacobsen
**Sosiaaliministeri**
* Lars Oftedal
**Kauppaministeri**
* Lars O. Meling
**Työministeri**
* Ole Monsen Mjelde
**Valtiovarainministeri**
* Arnold Holmboe

## Lähteet
Paal Berg

**Paal Berg** (18. tammikuuta 1873 Hammerfest – 24. toukokuuta 1968 Bærum) oli norjalainen juristi ja Venstren poliitikko. Hän toimi Norjan sosiaaliministerinä vuosina 1919–1920 ja oikeusministerinä 1924–1926. Vuosina 1929–1946 hän oli Norjan korkeimman oikeuden puheenjohtaja. Berg oli keskeisessä asemassa Norjan työmarkkinalainsäädännön luomisessa, ja hän oli Norjan työtuomioistuimen ensimmäinen puheenjohtaja. Norjan miehityksen aikana hän oli yksi vastarintaliikkeen johtajista.

## Lähteet

## Aiheesta muualla
Åndalsnes Avis

**Åndalsnes Avis** on norjalainen vuonna 1926 perustettu paikallislehti, jonka toimitus on Åndalsnesissä Rauman kunnassa. Lehti ilmestyy kolmesti viikossa ja kuuluu Polaris Media -konserniin.
## Lähteet

## Aiheesta muualla
* Lehden verkkosivut
Ashton Bell

**Ashton Bell** (s. 7. joulukuuta 1999) on kanadalainen jääkiekkoilija. Hän pelasi aiemmin hyökkääjänä mutta on aikuisten maajoukkuevuosinaan ollut puolustaja.

Bell on Kanadan maajoukkueen pelaajana voittanut olympialaisissa kultaa Pekingissä 2022 sekä MM-kilpailuissa kultaa Kanadassa 2021 ja Tanskassa 2022.

Bell saavutti alle 18-vuotiaiden MM-kilpailuissa hopeaa vuosina 2016, jolloin hänet valittiin turnauksen tähdistökentälliseen, ja 2017, jolloin hän oli joukkueensa kapteeni.

## Lähteet
Star Wars Jedi: Survivor

**Star Wars Jedi: Survivor** on Respawn Entertainmentin kehittämä ja Electronic Artsin julkaisema toimintaseikkailupeli. Se julkaistiin Windowsille, PlayStation 5:lle, Xbox Series X/S:lle 28. huhtikuuta 2023. PlayStation 4:lle ja Xbox Onelle peli julkaistiin 17. syyskuuta 2024.

Peli sijoittuu viisi vuotta *[[Star Wars Jedi: Fallen Order]]in* jälkeiseen aikaan, jossa Cal Kestis jatkaa pakenemistaan Galaktiselta Imperiumilta. 

## Vastaanotto
Metacritic-kerääjäsivustolla pelin PS5-versio sai 85/100 pistettä, ja Xbox Series X-versio 84/100 pistettä ja PC-versio 79/100 pistettä.

IGN:n arvostelussa peli sai arvosanaksi 9/10.

Peli sai julkaisun alla paljon negatiivista palautetta huonosta optimoinnista ja bugeista. Pian julkaisun jälkeen EA ja Respawn pyysivät anteeksi pelin ongelmista Twitterissä ja lupasivat parantaa pelin suorituskykyä.

## Lähteet

## Aiheesta muualla
* Virallinen sivusto
Singaporen kuningas

**Singaporen kuningas** (*Saint Jack*) on Peter Bogdanovichin ohjaama yhdysvaltalainen draamaelokuva vuodelta 1979. Se perustuu Paul Theroux’n romaaniin, josta käsikirjoituksen laati ohjaaja yhdessä Howard Sacklerin kanssa. Elokuvan tuottajia olivat halpaelokuvien tekijä Roger Corman ja Playboy-miljonääri Hugh Hefner.

Elokuva kertoo amerikkalaisesta sutenööristä (Ben Gazzara) 1970-luvun alun Singaporessa. Mies haaveilee ison bordellin perustamisesta palatakseen sitten rikkaana miehenä takaisin Yhdysvaltoihin.

## Rooleissa

Elokuva sai Suomessa ensi-iltansa huhtikuussa 1980. Kolmoskanava esitti sen heinäkuussa 1988.

## Lähteet

## Aiheesta muualla
*
Agnieszka Sypień

**Agnieszka Sypień** (s. 24. tammikuuta 1972 Rudna) on puolalainen karateka. Hän on Kyokushinin kolminkertainen maailmanmestari ja 14-kertainen Euroopan-mestari. Sypień on voittanut IKO-liitossa eniten Euroopan mestaruuksia naisottelijoista. Hän on muun muassa 9-kertainen raskaansarjan Euroopan mestari.

Hänen aviomies Sylwester ja poika Patryk ovat molemmat menestyneitä karateottelijoita.

## Lähteet
Gene Deitch

**Eugene Merril Deitch** (8. elokuuta 1924 Chicago, Illinois, Yhdysvallat – 16. huhtikuuta 2020 Praha, Tšekki) oli yhdysvaltalaissyntyinen kuvittaja, animaattori, sarjakuvataiteilija ja elokuvaohjaaja, joka asui Prahassa 1960-luvulta alkaen loppuelämänsä ajan. Deitch teki merkittävän uran erityisesti animaattorina.

## Lapsuus ja nuoruus
Deitch syntyi Chicagossa 8. elokuuta 1924 myyntimies Joseph Deitchin ja Ruth Delson Deitchin pojaksi. Vuonna 1929 perhe muutti Kaliforniaan, ja Deitch kävi koulua Hollywoodissa. Hän valmistui losangelesilaisista high schoolista vuonna 1942.

## Ura
Deitch työskenteli aluksi United Productions of America (UPA) -animaatiostudiolla, jossa hän osallistui muun muassa elokuvien "Munro" ja "Rooty Toot Toot" animointiin. Myöhemmin hän siirtyi Terrytoons-studiolle ja työskenteli siellä muun muassa "Mighty Mouse" -sarjan parissa.

Deitch siirtyi vuonna 1959 Yhdysvalloista Prahaan Tšekkoslovakiaan (nykyinen Tšekki), jossa hän työskenteli animaatiostudiossa nimeltä Bratři v triku (suom. Veljesten animaatiostudio). Hän ohjasi siellä esimerkiksi animaatiot "Munro", josta hän sai Oscar-palkinnon, ja "Herecká génia" (engl. *Acting Genius*). Hän jatkoi työskentelyä Tšekkoslovakiassa ja myöhemmin Tšekissä yli viiden vuosikymmenen ajan.

Vuonna 1961 Deitch aloitti yhteistyön Metro-Goldwyn-Mayer (MGM) -studion kanssa ja ohjasi 13 jaksoa suositusta Tom ja Jerry -animaatiosarjasta. Hänen työnsä Tom ja Jerry -sarjassa erottui omaperäisenä ja tyyliltään hieman erilaisena verrattuna sarjan aiempiin versioihin. Deitchin jaksoissa animaatio sai hieman karkeamman ja eksentrisemmän ilmeen, ja hän toi sarjaan uusia hahmoja ja tapahtumapaikkoja.

## Lähteet
Ole Christian Veiby

**Ole Christian Veiby** (s. 17. kesäkuuta 1996) on norjalainen ralliautoilija. Hän kilpailee WRC2-sarjassa kartanlukijansa Torstein Eriksenin kanssa. Veiby voitti Norjan rallimestaruuden vuonna 2019.
Hän kilpailee myös rallicrossissa.

## Lähteet
Haugalandin ja Sunnhordlandin käräjäoikeus

**Haugalandin ja Sunnhordlandin käräjäoikeus** (norj. *Haugaland og Sunnhordland tingrett*) on yksi Norjan 23 käräjäoikeudesta ja se kuuluu Gulatingin laamanninoikeuden alaisuuteen. Se perustettiin vuonna 2021 yhdistämällä aiemmat Haugalandin ja Sunnhordlandin käräjäoikeudet. Käräjäoikeuden toimipisteet sijaitsevat Haugesundissa ja Leirvikissä.
## Tuomiopiiri
Käräjäoikeuden tuomiopiirin muodostavat seuraavat kunnat:

* Bokn
* Bømlo
* Etne
* Fitjar
* Haugesund
* Karmøy
* Kvinnherad
* Sauda
* Stord
* Suldal
* Sveio
* Tysnes
* Tysvær
* Utsira
* Vindafjord

## Lähteet

## Aiheesta muualla
* Käräjäoikeuden verkkosivut
Simone Campedelli

**Simone Campedelli** (s. 26. heinäkuuta 1986) on italialainen ralliautoilija, joka kilpailee rallin EM-sarjassa. Hän on Italian asfalttisarjan mestari vuodelta 2022.

Campedelli on voittanut muun muassa Targa Florio -rallin vuonna 2019.

## Lähteet